जगदीश राज

**जगदीश राज खुराना** (1928–2013) पूर्व बॉलीवुड अभिनेता थे। इनका 'समान किरदार अभिनेता' के रूप में गिनीज़ वर्ल्ड रिकॉर्ड्स में नाम अभिलेखित हुआ था।

## जीवन और कैरियर
जगदीश राज का जन्म सन् 1928 में ब्रिटिश भारत के सरगोधा में (अब पाकिस्तान में) हुआ। इन्होंने 144 फ़िल्मों में पुलिस निरीक्षक का किरदार निभाया था। इनकी पुत्री अनीता राज खुराना भी एक बॉलीवुड अभिनेत्री हैं। जगदीश राज ने *[[हम दोनों (1961 फ़िल्म)|हम दोनों]]*, *[[काला बाज़ार (1960 फ़िल्म)|काला बाज़ार]]*, *[[जॉनी मेरा नाम (1970 फ़िल्म)|जॉनी मेरा नाम]]*, *गैंबलर*, *[[ड्रीम गर्ल]]*, *[[दीवार (1975 फ़िल्म)|दीवार]]* जैसी हिट फ़िल्मों में काम किया। 80 और 90 के दशक से फ़िल्मों में उनकी सक्रियता कम होने लगी। उन्होंने देव आनंद से लेकर अमिताभ बच्चन जैसे अत्यधिक सफ़ल अभिनेताओं के साथ काम किया। कुछ फ़िल्मों में इन्होंने न्यायाधीश या चिकित्सक का किरदार भी निभाया। *सीआईडी*, *12 ओ क्लॉक*, *कानून*, *वक्त*, *रोटी*, *इत्तेफ़ाक*, *सफर*, *जॉनी मेरा नाम* आदि फ़िल्मों में पुलिस निरीक्षक का अभिनय मिलने के बाद इन्होंने पुलिस की वर्दी सिलवा ली थी और फ़िल्म निर्माता का फोन आते ही वर्दी के साथ शूटिंग पर पहुंच जाते थे। हॉलिवुड के एक कास्टिंग डायरेक्टर ने फ़िल्मों की लंबी लिस्ट देखकर गिनीज बुक की टीम को जाँच के लिए मुम्बई बुलवाया और फ़िल्मी निरीक्षक का किरदार निभाने का रिकॉर्ड बनाने के लिए गिनीज वर्ल्ड रिकॉर्ड्स में इनका नाम दर्ज हो गया। इन्हें जब फ़िल्म *लोहा* और *नाइंसाफी* में पुलिस कमिश्नर का रोल मिला तो उन्होंने कहा था: "चलो, मेरा प्रमोशन तो हुआ।"

## सेवा निवृति एवं निधन
जगदीश राज ने 1992 में अपने फ़िल्मी कैरियर से सन्यास ले लिया। अन्तिम समय में वे श्वास संबंधी बीमारी से पीड़ित थे और 28 जुलाई 2013 को इनका निधन इनके जुहू स्थित घर में हो गया। फ़िल्म निर्देशक राहुल रवैल, फ़िल्म निर्माता अशोक पंडित, अभिनेत्री सौम्या टंडन सहित विभिन्न अभिनेताओं ने उनकी मृत्यु पर शोक प्रकट किया। इनके सम्बंधियों और रिश्तेदारों में उनकी दो पुत्रियाँ अनीता राज एवं रूपा मल्होत्रा और दामाद राकेश मल्होत्रा शामिल हैं।

## फ़िल्में
*खुले आम (25 दिसम्बर 1992)
*अपराधी (6 नवम्बर 1992)...... जज
*दीदार (14 अगस्त 1992) (जारी) ...... सभर्वाल
*पाप का अंत (8 दिसम्बर 1989) (जारी) ...... पुलिस आयुक्त
*ना इंसाफी (30 जून 1989) (प्रकाशित) ...... पुलिस आयुक्त
*आसमान से ऊँचा (3 मार्च 1989) (प्रकाशित)
*आग ही आग (3 अप्रैल 1988) (प्रकाशित) ...... जज
*मेरा कर्म मेरा धरम (1987) (प्रकाशित) ...... पुलिस निरीक्षक
*तीसरा किनारा (8 अगस्त 1986) (प्रकाशित)
*सस्ती दुलहन महंगा दूल्हा (31 जनवरी 1986) (प्रकाशित) ...... माफतलाल
*महक (2 जुलाई 1985) (प्रकाशित)
*राम तेरे कितने नाम (15 फ़रवरी 1985) (प्रकाशित) ...... जैलोर
*सलमा (1985) (प्रकाशित) ...... सलमा के गले की जांच करने वाला चिकित्सक
*ज़ुल्म का बदला (1985) (प्रकाशित)
*राम तेरी गंगा मैली  (1985)(प्रकाशित).......पुलिस निरीक्षक
*जीने नहीं दूँगा (26 अक्टूबर 1984) (प्रकाशित) ...... जैलर
*राज तिकल (31 अगस्त 1984) (प्रकाशित) ...... राजा के हमलावर
*बॉक्सर (17 फ़रवरी 1984) (प्रकाशित) ...... व्यक्ति जिसकी घड़ी चोरी हो जाती है।
*मज़दूर (14 अक्टूबर 1983) (प्रकाशित) ...... पुलिस निरीक्षक
*हम से ना जीता कोई (22 अप्रैल 1983) (प्रकाशित)
*दीदार-ए-यार (22 अक्टूबर 1982) (प्रकाशित)
*सवाल (21 मई 1982) (प्रकाशित) ...... इंस्पेक्टर छोडू
*गोपिचन्द जासूस (19 फ़रवरी 1982) (प्रकाशित) ...... वर्मा
*दिल-ए-नादान (1982) (प्रकाशित)
*अग्नी परीक्षा (1982) (प्रकाशित) ...... पुलिस निरीक्षक
*दुल्हा बिकता है (1982) (प्रकाशित)
*एक ही भूल (9 अक्टूबर 1981) (प्रकाशित) ...... (विशेष उपस्थिति)
*सिलसिला (14 अगस्त 1981) (प्रकाशित)
*मगरूर (20 अप्रैल 1979) (प्रकाशित) ...... पुलिस अधिकारी
*राम कसम (22 सितम्बर 1978) (प्रकाशित)
* जग्गू (प्रकाशित)
*दिल और दीवार (15 सितम्बर 1978) (प्रकाशित)
*पर्मात्मा (1978) (प्रकाशित)
*तुम्हारी कसम (1978) (प्रकाशित) ...... पुलिस निरीक्षक (अमान्य)
**[[बेशरम (1978 फ़िल्म)|बेशरम]]* (1978) (प्रकाशित) ...... पाण्डे
**[[आईना (1977 फ़िल्म)|आइना]]* (1977) -- प्रबंध निदेशक (जगदीश राज के रूप में)
**[[ईमान धर्म (१९७७ फ़िल्म)|ईमान धर्म]]* (1977) (प्रकाशित) ...... पुलिस निरीक्षक
*पापी (1977) (प्रकाशित) ...... इंस्पेक्टर भास्कर
*ड्रीम गर्ल (1977) (प्रकाशित)
*दफा 302 (1975) (प्रकाशित) ...... सतीश
**[[दीवार (1975 फ़िल्म)|दीवार]]* (1975) (प्रकाशित) -- जग्गी
*दो चोर (1972) (प्रकाशित) ...... पुलिस निरीक्षक
**[[मेहबूब की मेहन्दी]]* (1971)
*जॉनी मेरा नाम (1970) (प्रकाशित)........पुलिस निरीक्षक
*सुहाग .......पुलिस निरीक्षक-खान
* *नानक नाम जहज़ है* (1969) (पंजाबी फ़िल्म)
* एक महल हो सपनों का (खलनायक की भूमिका में)
*फंटूश - 1954
*हम दोनों - 1961
*काला बाज़ार - 1960
* गैम्बलर - 1971

## सन्दर्भ

## बाहरी कड़ियाँ

श्रेणी:भारतीय फ़िल्म अभिनेता
श्रेणी:1928 में जन्मे लोग
श्रेणी:२०१३ में निधन
श्रेणी:हिन्दी अभिनेता